Poetin dalk weer pa | Maroela Media
Hy het ná 'n ontmoeting met Italië se Matteo Renzi op 5 Maart onverwags verdwyn. Verskeie berigte uit Moskou beweer egter dat hy in Lugano, Switserland, was. Daar het die Olimpiese gimnas Alina Kabayeva (31) lewe geskenk aan 'n babadogtertjie in 'n private kliniek, Sant'Anna.
Daar word al baie jare lank beweer Alina Kabayeva is Poetin se geheime minnares. In 2008 is 'n Russiese koerant summier gesluit nadat dit oor die verhouding verslag gelewer het. Poetin se amptelike woordvoerder het geen doekies omgedraai met dié woorde: "Information about the birth of Wladimir Poetin´s child does not correspond to reality."
Die Kremlin het nog nooit erken dat daar 'n verbintenis tussen die twee bestaan nie. In 2013 het Poetin van sy vrou, Lyudmilla, ná 'n huwelik van 30 jaar geskei. Alina Kabayeva is uit die openbare oog sedert September verlede jaar toe sy bedank het uit haar pos in Poetin se United Russia-party.